ddrg/super_eurlex huggingface dataset:
DA Den Europæiske Unions Tidende C 108/32

Sag anlagt den 3. marts 2006 — Abad-Villanueva m.fl. mod Kommissionen

(Sag F-23/06)

(2006/C 108/60)

Processprog: fransk

Parter

Sagsøgere: Roberto Abad-Villanueva m.fl. (ved avocats T. Bontinck og J. Feld)

Sagsøgt: Kommissionen for De Europæiske Fællesskaber

Sagsøgernes påstande

— Annullation af de afgørelser, hvorved sagsøgerne fik underretning om deres overgang til kategori, derved, at de tilkendes en lønklasse, der er lavere end den lønklasse, der skal anvendes efter vedtægtsbestemmelserne, multiplikationsfaktoren opretholdes, og de forfremmelsespoints, sagsøgerne havde optjent, slettes.

— Det fastslås, at artikel 12 i vedtægtens bilag XIII er ulovlig.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne bestod de interne udvælgelsesprøver med henblik på overgang til kategori KOM/PA/04 og KOM/PB/04, hvis meddelelser blev offentliggjort inden den nye vedtægts ikrafttrædelsestidspunkt. Efter dette tidspunkt blev de af Kommissionen udnævnt til en højere kategori end den foregående, imidlertid med bevarelse af de samme lønklasser, løntrin og multiplikationsfaktorer som tidligere. Til gengæld blev deres forfremmelsespoints nulstillet.

Sagsøgerne har i stævningen først anført, at afgørelserne om udnævnelse tilsidesætter vedtægtens artikel 31 og 62, samt artikel 2, stk. 1 og 2, og artikel 5, stk. 2, i vedtægtens bilag XIII, for så vidt som sagsøgerne i henhold til nævnte bestemmelser burde have været indplaceret højere. Kommissionen har således dels tilsidesat den ret, som tilkommer enhver tjenestemand, til at blive ansat i den lønklasse, der er fastsat i meddelelsen om udvælgelsesprøven, dels diskrimineret sagsøgerne i forhold til beståede sagsøgere fra andre udvælgelsesprøver, som giver adgang til de samme kategorier.

Sagsøgerne har desuden anført, at der ikke er noget retsgrundlag, som gør det muligt for Kommissionen for sagsøgernes vedkommende fortsat at anvende de multiplikationsfaktorer, som er fastsat for deres tidligere kategorier, og heller ikke at fratage dem de forfremmelsespoints, de havde optjent.

Endelig tilsidesætter de anfægtede afgørelser ligeledes principperne om beskyttelse af den berettigede forventning, om bevarelse af de erhvervede rettigheder og om ligebehandling.
—

Kommissionen tilpligtes at erstatte det ikke-økonomiske tab, sagsøgeren har lidt som følge af den manglende udfærdigelse af bedømmelsesrapporterne for 1997-1999 og for den særdeles forsinkede udfærdigelse af bedømmelsesrapporten for 1999-2001 og af karriereudviklingsrapporterne for 2003 og 2004.
DA Den Europæiske Unions Tidende C 117/36

Sag anlagt den 22. marts 2007 — Bleser mod Domstolen

(Sag F-25/07)

(2007/C 117/57)

Processprog: tysk

Parter

Sagsøger: Thomas Bleser (Nittel, Tyskland) (ved Rechtsanwalt P. Goergen)

Sagsøgt: De Europæiske Fællesskabers Domstol

Sagsøgerens påstande

— Den indplacering i lønklasse, der blev fastsat i afgørelsen af 16. marts 2006 om sagsøgerens ansættelse, ophæves.

— Artikel 2 og 13 i bilag XIII og artikel 32 i den tjenestemandsvedtægt, der trådte i kraft den 1. maj 2004, annulleres.

— Sagsøgeren indplaceres i den lønklasse, der var fastsat i meddelelsen om udvælgelsesprøven, eller i den tilsvarende lønklasse i den nye tjenestemandsvedtægt (og det tilsvarende løntrin efter de bestemmelser, der fandt anvendelse før den 1. maj 2004).

— Sagsøgeren tilkendes en erstatning svarende til løndifferencen.

— Sagsøgeren tilkendes en erstatning på 10 000 EUR for lidt ikke-økonomiske skade.

— De Europæiske Fællesskabers Domstol tilpligtes at betale sagens omkostninger.

Søgsmålsgrunde og væsentligste argumenter

Søgsmålet er anlagt til prøvelse hovedsagelig af artikel 2 og 13 i bilag XIII og artikel 32 i den vedtægt for tjenestemænd i Det Europæiske Fællesskab, der trådte i kraft den 1. maj 2004.

Sagsøgeren gør gældende, at han burde have været indplaceret efter bestemmelserne i den for ham fordelagtigere tidligere gældende vedtægt, idet denne var i kraft på det tidspunkt, hvor han deltog i udvælgelsesprøven. Til støtte herfor har sagsøgeren anført, at hans indplacering er i strid med lighedsprincippet og forbuddet mod forskelsbehandling samt med forbuddet mod forskelsbehandling på grundlag af alder.

Desuden gør sagsøgeren gældende, at de almindelige fællesskabsretlige principper er blevet tilsidesat, navnlig omsorgsforpligtelsen, princippet om god forvaltningsskik, gennemsigtighedsprincippet, princippet om beskyttelse af den berettigede forventning, retssikkerhedsprincippet, princippet om god tro, forbuddet mod »reformatio in peius «samt af retten til at blive hørt.
DA Den Europæiske Unions Tidende C 117/38

Sag anlagt den 2. april 2007 — Putterie-de-Beukelaer mod Kommissionen

(Sag F-31/07)

(2007/C 117/62)

Processprog: fransk

Parter

Sagsøger: Françoise Putterie-de-Beukelaer (Bruxelles, Belgien) (ved avocat E. Boigelot)

Sagsøgt: Kommissionen for De Europæiske Fællesskaber

Sagsøgerens påstande

— Annullation af sagsøgerens karriereudviklingsrapport for perioden den 1. januar 2005 til den 31. december 2005, herunder klageprocedurer og andre afgørelser vedrørende rapporten og særligt rubrik 6.5 »Kvalifikationer«, for så vidt som det ikke anerkendes, at sagsøgeren har potentiale til at udføre opgaver omfattet af kategori B*.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Til støtte for søgsmålet gør sagsøgeren for det første gældende, at administrationen foretog åbenbart urigtige skøn, for så vidt som den ikke anerkendte, at hun var kvalificeret til at udføre opgaver, der er omfattet af kategori B* med henblik på den i artikel 10, stk. 3, i bilag XIII til tjenestemandsvedtægten (herefter »vedtægten«) fastsatte attestationsprocedure. Nærmere bestemt er sagsøgerens opgaver som ansvarlig for uddannelse i informationsteknologi i modsætning til, hvad der blev anført i sagsøgerens karriereudviklingsrapport, omfattet af kategori B*.

Sagsøgeren gør for det andet gældende, at der er sket tilsidesættelse af vedtægtens artikel 26, principperne om ret til kontradiktion, om gennemsigtighed, om partshøring, og om god personaleforvaltningsskik. Sagsøgeren har nærmere anført, at visse dokumenter, der blev benyttet med henblik på hendes bedømmelse, ikke rettidigt blev tilstillet hende.

Sagsøgeren gør for det tredje gældende, at der er sket tilsidesættelse af vedtægtens artikel 25, stk. 2, og begrundelsespligten.

Sagsøgeren gør for det fjerde gældende, at der er sket tilsidesættelse af princippet om ligebehandling af personale og princippet om forbud mod forskelsbehandling, idet de opgaver, der udføres af en ansvarlig for uddannelse i informationsteknologi, med henblik på attestationsproceduren undergives forskellige bedømmelser afhængig af generaldirektoraterne og de hierarkisk overordnede.
DA Den Europæiske Unions Tidende C 82/57

Sag anlagt den 27. februar 2007 — Caló mod Kommissionen

(Sag F-14/07)

(2007/C 82/120)

Processprog: fransk

Parter

Sagsøger: Giuseppe Caló (Luxembourg, Luxembourg) (ved avocats S. Orlandi, A. Coolen, J.-N. Louis og E. Marchal)

Sagsøgt: Kommissionen for De Europæiske Fællesskaber

Sagsøgerens påstande

— Annullation af afgørelsen om ikke at imødekomme sagsøgerens ansøgning til stillingen som direktør for Direktoratet »Erhvervsstatistikker «i De Europæiske Fællesskabers Statistiske Kontor.

— Annullation af afgørelsen om at udnævnte X til nævnte stilling.

— Kommissionen for De Europæiske Fællesskaber tilpligtes at betale sagsøgeren en symbolsk erstatning på 1 EUR for tjenstlig fejl.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren, som er tjenestemand ved Kommissionen, har ved De Europæiske Fællesskabers Ret i Første Instans anfægtet dels afgørelsen om at forflytte ham til en stilling som ledende konsulent i det generaldirektorat, hvor han er placeret (1), dels afgørelsen om at ikke at imødekomme hans ansøgning til en stilling som direktør i samme generaldirektorat (2), og ved Retten for EU-personalesager anfægtet de afgørelser, som blev truffet i forbindelse med omstruktureringen af GD Eurostat, om ikke at imødekomme hans ansøgning til en stilling som direktør (3). Sagsøgeren har med nuværende søgsmål anfægtet afgørelsen om ikke at imødekomme hans ansøgning til en anden direktørstilling i samme generaldirektorat og om at udnævnte en anden ansøger i stillingen.

Sagsøgeren har til støtte for søgsmålet bl.a. anført, at der er anlagt et åbenbart urigtigt skøn, samt at der er sket tilsidesættelse af: i) vedtægtens artikel 7, 29 og 45; ii) reglerne om bedømmelse, udvælgelse og udnævnelse af ledende tjenestemænd ved Kommissionen, som fastsat i en meddelelse af 22. november 2000; iii) reglerne om bedømmelse af ledende tjenestemænd i lønklasse A1 og A2, som fastsat i en meddelelse af 10. marts 2004; iv) stillingsopslag KOM/2006/164.

(1) Sag T-118/04 (EFT C 118 af 30.4.2004, s. 47).

(2) Sag T-134/04 (EFT C 146 af 29.5.2004, s. 6).

(3) Sag T-79/06 (EFT C 237 af 30.9.2006, s. 17).
DA Den Europæiske Unions Tidende C 69/30

Sag anlagt den 29. januar 2007 — Angioi mod Kommissionen

(Sag F-7/07)

(2007/C 69/61)

Processprog: fransk

Parter

Sagsøger: Marie-Thérese Angioi (Valenciennes, Frankrig) (ved avocat M.-A. Lucas)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Det Europæiske Personaleudvælgelseskontors (EPSO) afgørelse af 14. marts 2006 om opgørelse af sagsøgerens resultater ved stopprøverne for kontraktansatte EU 25.

— Annullation af EPSO's og/eller udvælgelseskomitéens afgørelse om ikke at opføre sagsøgeren i databasen over de ansøgere, der bestod stopprøverne.

— Annullation af det efterfølgende udvælgelsesarbejde.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har til støtte for søgsmålet fremført tre anbringender.

Med det første anbringende har sagsøgeren anført, at den indkaldelse af interessetilkendegivelser, der blev bekendtgjort af EPSO den 20. juni 2005, er i strid med artikel 12, stk. 1, EF og med artikel 82, stk. 1 og 3, litra e), i ansættelsesvilkårene for de øvrige ansatte. Sagsøgeren har navnlig anfægtet, at indkaldelsen af interessetilkendegivelser dels har defineret sagsøgernes hovedsprog som det sprog, der svarer til deres nationalitet (eller, i tilfælde af medlemsstater med flere officielle sprog, som sproget for ansøgernes obligatoriske skolegang), dels har fastsat, at stopprøverne for hver ansøger afvikles på et sprog, der er forskelligt fra hovedsproget og som vælges mellem engelsk, fransk og tysk. Resultatet af disse bestemmelser er, at ansøgerne for det første blev forhindret i som hovedsprog at angive et andet fællesskabssprog, som de havde indgående kendskab til uden dog at have tilsvarende nationalitet, og for det andet blev forpligtet til at bestå prøverne på et af de tre førnævnte sprog. Systemet indebærer en forskelsbehandling i forhold til nationalitet, som ikke er objektivt begrundet i kravene til de arbejdsopgaver, der skal udføres.

Det andet anbringende er, at der er sket tilsidesættelse af principperne om god forvaltningsskik, ligebehandling, objektivitet og beskyttelse af den berettigede forventning, idet der under afviklingen af sagsøgerens stopprøver indtraf en række hændelser, som forstyrrede hende og fratog hende en del af den tid, hun havde til rådighed, uden at hun fik tilladelse til at starte forfra på prøven eller fik tildelt ekstra tid.

Med det tredje anbringende har sagsøgeren anført, dels at der er sket tilsidesættelse af ligebehandlingsprincippet, idet de stillede spørgsmål blev udvalgt vilkårligt i en base, som indeholder spørgsmål på meget forskellige niveauer og i flere tilfælde tvivlsom gyldighed, dels at der er sket tilsidesættelse af principperne om beskyttelse af den berettigede forventning, om gennemsigtighed og af begrundelsespligten, idet EPSO ikke tilsendte hende de spørgsmål, som hun var blevet stillet.
—

Europa-Parlamentet tilpligtes at betale 25 000 EUR i erstatning for økonomisk og ikke-økonomisk tab og forringede karrieremuligheder for sagsøgeren, idet der tages forbehold for en forhøjelse og/eller nedsættelse af beløbet under sagen.
—

Annullation af ansættelsesmyndighedens afgørelse om at afskedige sagsøgeren for så vidt som afgørelsen ikke er blevet annulleret ved afgørelsen om afslag på klagen, eller annullation af afgørelsen om afslag på klagen for så vidt som den ikke har annulleret afgørelsen om afskedigelse.
—

Afgørelsen af 21. december 2006 om sagsøgerens fornyede udnævnelse annulleres, for så vidt hun herved indplaceres som direktør i lønklasse A*15, første løntrin, og hendes anciennitet på løntrin regnes fra den 1. november 2005 efter at hun den 15. november 2005 er blevet tildelt stillingen som direktør for Direktorat RELEX.B »Multilaterale forbindelser og menneskerettigheder«. Denne fornyede udnævnelse er sket på foranledning af, at hendes første udnævnelse i samme stilling blev annulleret ved dom afsagt af Retten i Første Instans den 29. september 2005 i sag T-218/02, Napoli Buzzanca mod Kommissionen.
DA Den Europæiske Unions Tidende C 37/34

Sag anlagt den 29. august 2007 — Domínguez González mod Kommissionen

(Sag F-88/07)

(2008/C 37/56)

Processprog: spansk

Parter

Sagsøger: Juan Luís Domínguez González (Girona, Spanien) (ved abogado R. Nicolazzi Angelats)

Sagsøgt: Kommissionen for De Europæiske Fællesskaber

Sagsøgerens påstande

— Kommissionen tilpligtes at betale sagsøgeren en skadeserstatning på 20 310,68 EUR, eksklusiv erstatning for de materielle og personlige skader, og omkostningerne ved sagsanlægget.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Nærværende sagsanlæg er anlagt med henblik på at opnå erstatning for den skade, der efter sagsøgerens opfattelse blev forvoldt ham ved Kommissionens afgørelse af 20. juli 1999, hvorved den kontrakt med Det Europæiske Fællesskabs Kontor for Humanitær Bistand (ECHO), som sagsøgeren indgik den 1. juli 1999, blev ophævet, efter at han havde gennemgået den deri fastsatte lægeundersøgelse.

Sagsøgeren har fremsat følgende anbringender til støtte for sit søgsmål:

— Kontrakten blev ophævet på grundlag af en undersøgelse af hans helbredsmæssige problemer, der blev foretaget uden brug af tidssvarende prøver, og dermed uden at tage hans faktiske helbredstilstand i betragtning.

— Han har ikke fået noget svar på sine efterfølgende skrivelser til ECHO med henblik på at berigtige fejlen.

— Kommissionen har tilsidesat kontraktens bestemmelser, der foreskrev, at den først kunne få virkning, når der forelå en positiv vurdering af den ansattes helbredstilstand.
DA Den Europæiske Unions Tidende C 22/56

Sag anlagt den 23. oktober 2007 — Behmer mod Parlamentet

(Sag F-124/07)

(2008/C 22/109)

Processprog: fransk

Parter

Sagsøger: Joachim Behmer (Bruxelles, Belgien) (ved avocats S. Orlandi, A. Coolen, J.-N. Louis og E. Marchal)

Sagsøgt: Europa-Parlamentet

Sagsøgerens påstande

— Europa-Parlamentets ansættelsesmyndigheds afgørelse om at tildele sagsøgeren to point for fortjeneste i forfremmelsesåret 2005 annulleres.

— Ansættelsesmyndighedens afgørelse om ikke at forfremme sagsøgeren til lønklasse AD 13 i forfremmelsesåret 2006 annulleres.

— Europa-Parlamentet tilpligtes at betale sagens omkostninger.

Søgsmålsgrunde og væsentligste argumenter

Sagsøgeren, som er tjenestemand ved Europa-Parlamentet i lønklasse AD 12, har først og fremmest gjort gældende, at ansættelsesmyndighedens afgørelser om dels at tildele ham to point for fortjeneste i forfremmelsesåret 2005, dels ikke at forfremme ham til lønklasse AD 13 i forfremmelsesåret 2006, er ulovlige.

Sagsøgeren har gjort gældende, at der er anlagt et åbenbart urigtigt skøn, at der er sket tilsidesættelse af begrundelsespligten, af punk I.6 i vejledning vedrørende proceduren for tildeling af fortjeneste — og forfremmelsespoints og af de generelle principper om retten til en karriere og ligebehandling.

Sagsøgeren har navnlig anført, at der er sket en tilsidesættelse af tjenestemandsvedtægtens artikel 45 og artikel 110, stk. 1, og har fremsat en ugyldighedsindsigelse samt påberåbt tilsidesættelsen af princippet om den berettigede forventning.

Endelig har sagsøgeren gjort gældende, at der er tale om forskelsbehandling som følge af hans virksomhed som personalerepræsentant i strid med vedtægtens artikel 1e og artikel 24c, med artikel 1, stk. 6, i bilag II til vedtægten samt med artikel 17 i rammeaftalen indgået den 12. juli 1990 mellem Europa-Parlamentet og fagforeningerne og erhvervsorganisationerne for de ansatte ved institutionen.
DA Den Europæiske Unions Tidende C 22/55

Sag anlagt den 28. september 2007 — Bernard mod Europol

(Sag F-99/07)

(2008/C 22/107)

Processprog: nederlandsk

Parter

Sagsøger: Marjorie Bernard (Woerden, Nederlandene) (ved avocat P. de Casparis)

Sagsøgt: Det Europæiske Poliltisamarbejde (Europol)

Sagsøgerens påstande

— Annullation af afgørelsen vedrørende klagen af 26. juni 2007, truffet den 28. juni 2007, samt af bedømmelserne af 5. februar 2007 og 25. juli 2007

— Europol tilpligtes: — at indrømme sagsøgeren en lønforhøjelse for perioden fra 1. september 2006 med rente — at betale erstatning på 7 500 EUR netto.

— Europol tilpligtes at betale sagens omkostninger, herunder advokatomkostningerne.

Søgsmålsgrunde og væsentligste argumenter

Denne sag vedrører bedømmelsen af sagsøgerens arbejde i perioden fra 1. september 2005 til 31. august 2006. Sagsøgerens arbejde blev bedømt med karakteren »2«, hvilket svarer til kvalifikationen »opfylder ikke fuldt ud kravene«.

Sagsøgeren indgav en klage over bedømmelsen samt over den manglende afgørelse om at indrømme hende en periodisk lønforhøjelse, hvorved hun henviste til de gældende retningslinier i Europol for bedømmelser. Sagsøgeren har gjort gældende, at der er tale om en åbenbart fejlagtig bedømmelse.

Sagsøgeren har bl.a. anført, at hendes klagepunkter blev forkastet som ugrundet ved afgørelse af 26. juni 2007, og har gjort gældende, at der er sket en tilsidesættelse af begrundelsesprincippet fordi denne afgørelse ikke var begrundet. Direktøren for Europol har imidlertid oplyst, at bedømmelsen er blevet trukket tilbage, og at der vil blive foretaget en ny bedømmelse. Denne nye bedømmelse blev foretaget den 25. juli 2007.

Det foreliggende søgsmål vedrører således afgørelsen, der blev truffet vedrørende klagen samt bedømmelsen af 25. juli 2007.
DA Den Europæiske Unions Tidende C 22/57

Sag anlagt den 30. oktober 2007 — Van Beers mod Kommissionen

(Sag F-126/07)

(2008/C 22/110)

Processprog: fransk

Parter

Sagsøger: Isabelle Van Beers (Woluwe-St-Etienne, Belgien) (ved avocats S. Orlandi, A. Coolen, J.-N. Louis og E. Marchal)

Sagsøgt: Kommissionen for De Europæiske Fællesskaber

Sagsøgerens påstande

— Ansættelsesmyndighedens afslag på sagsøgerens ansøgning i forbindelse med certificeringsproceduren for bedømmelsesåret 2006 annulleres.

— Det fastslås, at artikel 4, stk. 2, i de almindelige gennemførelsesbestemmelser til artikel 45a i tjenestemandsvedtægten (herefter vedtægten), idet den har til virkning enten at udelukke hensyntagen til det reelle niveau af de opgaver, som udføres af en ansøger til certificeringen, eller fastholder en sondring mellem de tidligere kategorier C* og B* efter 30. april 2006, er ulovlig.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren, der er tjenestemand i Kommissionen i lønklasse AST 6, indgav ansøgning i forbindelse med certificeringsproceduren for bedømmelsesåret 2006. Den 29. marts 2007 stadfæstede ansættelsesmyndigheden sin afgørelse af 22. februar 2007, efter sagsøgerens klage herover, om ikke at imødekomme sagsøgerens ansøgning i forbindelse med certificeringsproceduren for bedømmelsesåret 2006.

Til støtte for sit søgsmål har sagsøgeren for det første gjort gældende, at der er anlagt et åbenbart urigtigt skøn.

Sagsøgeren har videre gjort gældende, at artikel 4, stk. 2, i de almindelige gennemførelsesbestemmelser til vedtægtens artikel 45a er ulovlig.

Sagsøgeren har nærmere bestemt gjort gældende, at der er sket en tilsidesættelse af princippet om ligebehandling, forbuddet mod forskelsbehandling og proportionalitet, af princippet om god forvaltningsskik og retten til en karriere samt af princippet om beskyttelse af den berettigede forventning.
—

Den af udvælgelseskomitéen for udvælgelsesprøve EPSO/AD/28/05 trufne afgørelse af 12. februar 2006 om ikke at opføre sagsøgeren på udvælgelsesprøvens reserveliste annulleres. — Kommissionen for De Europæiske Fællesskaber tilpligtes at betale sagsøgeren 25 000 EUR i erstatning med tillæg af rente for ikke-økonomisk tab. — Kommissionen for De Europæiske Fællesskaber tilpligtes at betale sagsøgeren erstatning til dækning af advokatomkostninger, der er anslået til 8 000 EUR og attesteret i den vedlagte opgørelse. — Principalt; de kompetente myndigheder tilpligtes at træffe enhver foranstaltning, som er egnet til på rimelig måde at kompensere den ulempe, der var en følge af den annullerede afgørelse, dvs. at der træffes ny afgørelse om sagsøgerens optagelse på reservelisten, eller — subsidiært, såfremt en sådan optagelse ikke sker; Kommissionen for De Europæiske Fællesskaber tilpligtes at betale sagsøgeren 384 000 EUR i erstatning med tillæg af rente for økonomisk tab.
DA Den Europæiske Unions Tidende C 22/56

Sag anlagt den 15. oktober 2007 — Nijs mod Revisionsretten

(Sag F-108/07)

(2008/C 22/108)

Processprog: fransk

Parter

Sagsøger: Bart Nijs (Bereldange, Luxembourg) (ved avocat F. Rollinger)

Sagsøgt: Revisionsretten for De Europæiske Fællesskaber

Sagsøgerens påstande

— Revisionsrettens afgørelse om at forlænge Revisionsrettens generalsekretærs mandat i seks år med virkning fra den 1. juli 2007 annulleres.

— Subsidiært annulleres de to retsakter, der fremstilles som værende »afgørelser truffet af ansættelsesmyndigheden«, henholdsvis af 8. december 2006, hvorved Retten i Første Instans dom af 3. oktober 2006 i sag T-171/05 fuldbyrdes, og af 12. juli 2007, hvorved sagsøgerens klage af 12. marts 2007 afslås.

— Revisionsretten tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har til støtte for sit søgsmål navnlig bl.a. anført følgende: i) Revisionsrettens generalsekretær har handlet ulovligt, idet han i stedet for at forelægge sagen for OLAF udtrykkeligt har afvist at skride ind eller foranstalte nærmere undersøgelser, da han modtog oplysninger med tilhørende dokumentation om, at der forelå bedrageri til skade for invalidepensionsordningen, ii) en tjenestemand har udøvet sine funktioner på ulovlig vis, iii) meddelelser om forfremmelser og datoen for disse er gentagne gange ikke blevet offentliggjort, iv) Personaleudvalgets valg i 2004 og 2006 er ulovligt af flere grunde, v) forfremmelsesproceduren er i flere tilfælde blevet tilsidesat, og der foreligger flere tilfælde af magtfordrejning med hensyn til flere udnævnelser, samt uretmæssige afgørelser fra en afdelingschef, og flere personlige interesser, der kunne kompromittere ansættelsesmyndighedens uafhængighed med hensyn til stort set alle dennes afgørelser, vi) »ansættelsesmyndighedens afgørelser« er begrundet i sagsøgerens overordnedes personlige interesser og i ønsket om at skjule en opfordring til en kollega om midlertidigt at udøve ledelsesfunktioner og om at skjule den manglende forelæggelse for OLAF, vii) ansættelsesmyndigheden har støttet de anfægtede afgørelser på den samme række af åbenbare fejl, der lå til grund for de oprindelige afgørelser, som de bekræfter, idet de støtter sig på en dom, der ikke er retskraftig, og uden at have imødegået et eneste af sagsøgerens argumenter, viii) de relevante udvælgelseskomitéer er ikke blevet underrettet om, at sagsøgerens overordnedes uafhængighed var kompromitteret.